Aseggas-nni isenna-tt udfel, iḥerra-neɣ ddeqs n ledwar. Aṭas n tullas timecṭaḥ bɣant ad nnejma‘ent s axxam, llant kra n tyemmatin-nsent d tiklatin n l‘erc n At Xlili i asent-id-yettawin meqqar tiẓidanin. Tella yiwet n twacult n yigujilen yemma-tsen temmut terɣa, ma d baba-tsen nɣan-t llan di xemsa yidsen, reb‘a n teqcicin d uqcic, snat d timeqqranin qrib d tizzya-w, tayeḍ seddawnsent, tis reb‘a mazal tettmurud.Llant kra n tnelmadin tirumyin gar-asent yelli-s n lkulunil d yiqehwaǧiyen, ttruḥunt-d si Meqle‘, si Tizi Uzzu, Larb‘a n At